شكرا لقرائتكم خبر عن محمد شحاتة: نستطيع تحقيق ميدالية أولمبية وعبد الله السعيد قدوتى والان مع تفاصيل الخبر
القاهرة - سامية سيد - أكد محمد شحاتة، لاعب وسط نادى الزمالك، أن "المنتخب الأولمبى يمتلك مواهب كثيرة، وقادرون على حصد ميدالية أولمبية، وعبد الله السعيد هو قدوتى وبعمل زيه فى كل حاجة".
وقال محمد شحاتة، خلال حواره مع الإعلامى سيف زاهر فى برنامج "ملعب أون تايم" المذاع على قناة أون تايم سبورتس: "ناس كتير بتقولى أنى فيا ملامح من كريستيانو رونالدو، وأتمنى أن أكون فيا حاجات منه".
وأضاف: "كنت مأجر شقة لمدة 6 أشهر فى البداية وكان عمى قاعد معايا لصغر سنى، وكنت برجع البلد لما آخد يومين إجازة، وكنت أحيانا وانا فى السكن مكونتش بطلب منه فلوس وكنت بأكل مع العساكر".
وتابع: "أبويا لما عرف إنى رايح الزمالك بعد مكالمة منى، أختى قالتلى إن أبويا كان بيعيط من الفرحة لما عرف إنى رايح الزمالك خلاص وحلمى هيتحقق".
وأوضح: "اسمى فى البلد (حقو) وخالى اللى أطلق هذا الاسم عليا، لما كنت صغير كنت مش بسيب حقى لما حد يضربنى، فلما الناس تشتكى لخالى يعمل إنه بيضربنى بهزار فقلت له باخد حقى فمن هنا أطلق عليا (حقو)".
وتابع: "كان نفسى أكون فى معسكر منتخب مصر الحالى ومع كابتن حسام حسن لكن لسه اللى جاى أفضل، وطموحى مالوش حدود، وإن شاء الله يفرحونا فى المباراتين القادمتين، وكنت أتمنى انضمام عمر جابر ونبيل دونجا للمنتخب لأنهما يقدمان مستويات كبيرة وكذلك عبد الله السعيد".
وأوضح: "بحب عبد الله السعيد جدا وكنت ببعت له رسائل على حساباتهم على فيس بوك وإنستجرام على أمل أن يرد عليه وأنا فى طلائع الجيش، ولكن لم يرد، ولم أخبره بذلك حتى الآن، والحمد لله إنى لعبت معاه وهو قدوتى وبعمل زيه".
وتابع: "منتخب مصر الأولمبى يستطيع تحقيق ميدالية أولمبية فى الأولمبياد المقبلة، والمنتخب يضم مواهب كثير وهم الأقرب لى فى الملاعب زى كوكا وحمزة علاء ومحمود صابر وإبراهيم عادل".
يمكنكم متابعة أخبار مصر و العالم من موقعنا عبر جوجل نيوز